<classify> HASSAN DAUDI NAMITANDAO UMEBAKI mwaka mmoja kabla ya Marekani kuingia katika Uchaguzi Mkuu. Tayariwachambuzi wa masuala ya kisiasa wanasema Rais Donald Trump atakuwa na kibaruakizito kurejea Ikulu kwa awamu ya pili ya uongozi wake ulioanza mwaka 2016. Duru za kisiasa zimejiridhisha kwamba kuna wanasiasa takribani 40 kutokachama kikuu cha upinzani, Democrat, ambao watawania kiti cha Urais dhidi yaTrump. Hata hivyo, kwa utafiti wa kina, duru hizo zimedai kwamba wagombea 21wanaweza kumpa wakati mgumu kiongozi huyo. Je, ni akina nani hao na ni tishiokiasi gani kwa Trump? John Delaney Huyo ni Mbunge wa Jimbo la Maryland, ambalo lina wilaya sita. Yukomstari wa mbele katika wale wanaoitaka nafasi ya kukabiliana na Rais Trump. Katika mahojiano yake na gazeti la New York Times, mwanasiasa namfanyabiashara huyo alitangaza nia yake hiyo. Nafikiri mimi ni mtu sahihi kwakazi hiyo. Njia pekee ya kulifanikisha hilo, ni kupambana kuliko mwingineyeyote, alisema Delaney. Oprah Winfrey Umashuhuri wake unatokana na kazi yake ya utangazaji wa vipindi vyatelevisheni na mabilioni ya fedha aliyonayo kutokana na biashara zake. Winfrey ni kipenzi cha wanachama wa Democratic na kuna uwezekano mkubwawa kukabidhiwa tiketi ya chama hicho kukabiliana na Trump hapo mwakani. Wamekuwawakimtumia katika kampeni kutokana na umaarufu na ushawishi wake, hasa kwawanawake. Licha ya kukanusha mara kwa mara kuwa hana mpango na kiti hicho,wafuatiliaji wa siasa za Marekani hawasiti kusema anaweza kushawishika miezimichache ijayo. Tom Steyer Wengi wanakumbuka alichokifanya katika chaguzi zilizofanyika mwakajana, ambako bilionea huyo alitumia Dola za Marekani milioni 110 zaidi ya Shbil 250 za Tanzania kukisaida Chama cha Democratic. Hivi karibuni, akihojiwa na chombo kimoja cha habari, alishindwakukataa nia yake ya kukitaka kiti cha urais na kusema atatangaza uamuzi wakejuu hilo miezi michache ijayo. Hillary Clinton Mwanamama huyo pia anapewa nafasi kubwa ya kurejea kupimana ubavu naTrump na tayari kuna mpango wake wa kuzunguka nchi nzima akiwa na mumewe, BillClinton. Pia, kitabu chake kipya kilichoelezea namna alivyopoteza nafasi yakuingia Ikulu mbele ya Trump mwaka 2016 ni ishara tosha kwamba anataka kujaributena. John Kerry Aliwahi kuwa Katibu wa Ofisi ya Rais na hivi karibuni alisema hajawahikuupa kisogo uwezekano wa kugombea kiti cha urais hapo mwakani. Natakiwa kulifikiria hilo? Ndiyo, nitalitafakari, alisema Kerry nakuongeza kuwa hajaanza mkakati wowote wa chinichini kuutafuta mlango wa Ikulu. Kirsten Gillibrand Kwa sasa ni Seneta wa New York na katika moja ya hotuba zake za hivikaribuni, alionesha wazi kuwa anataka kumngoa Trump katika kiti cha urais. Nimetembelea jimbo langu, nimezunguka nchi nzima. Nimeona namna Rais Trumpalivyotugawa kwa misingi ya chuki. Hiyo imenishawishi kupambana niwezavyokurudisha heshima ya nchi hii, alisema. Chris Murphy Taarifa zimedai kuwa Seneta huyo wa Jimbo la Connecticut ameuanzakimyakimya mchakato wa kuisaka Ikulu mwaka 2020. Katika mahojiano yake ya hivikaribuni, Murphy amekuwa akimkosoa waziwazi Rais Trump, akisema uongozi wake niwa ovyo kabisa. Robert Casey Jr Baada ya kuwa Seneta wa Pennsylvania kwa awamu tatu, sasa mwanasiasahuyo haoni sababu ya kutokabiliana na Rais Trump mwakani. Alichokisema nikwamba anahisi ana jukumu zito la kwenda Ikulu kurekebisha madudu yaliyofanywana Trump. Ngoja tuone, alisema. Michael Bloomberg Tishio jingine kwa Rais Trump ni bilionea huyo. Trump mwenyewe aliwahikusema angependa apewe Bloomberg hapo mwakani, lakini ukweli ni kwambahakitakuwa kibarua chepesi kwake. Bloomberg anataka kwenda Ikulu na anakubalika ndani ya Democrat. Hatahivyo, mwanasiasa huyo anakabiliwa na kashfa mbalimbali wakati akiwa Meya wa Jijila New York, jambo linaloweza kumfanya awe mwepesi kwa Trump. Eric Holder Aliwahi kuwa Mwanasheria Mkuu wa Serikali na sasa anakitaka kiti cha urais.Katika mahojiano yake na mtangazaji maarufu wa vipindi vya televisheni, StephenColbert, alisema anavutiwa na mpango huo. Wakati wa kampeni za chaguzi ndogo zamwaka jana, alishiriki kwa kiasi kikubwa kuwanadi wagombea wa Democrat. Mitch Landrieu Ni wiki chache tu zimepita tangu alipoonekana na Rais aliyempishaTrump, Barack Obama, ikielezwa kuwa walikutana kujadili mustakabali wa Chamacha Democrat. Kwa sasa, mwanasiasa huyo mwenye umri wa miaka 58, ambaye pia nimsomi wa sheria, ni Meya wa New Orleans. Terry McAuliffe Aliyekuwa Gavana wa Virginia, McAuliffe, naye anataka kuiwakilishaDemocratic kumkaba koo Rais Trump ifikapo 2020. Katika hotuba aliyoitoa akiwa katika ziara yake katika Jimbo la Lowamwishoni mwa mwaka jana, alisema hawezi kupuuzia ndoto ya kuwa Rais wa Marekani. Sherrod Brown Ushindi kwa awamu tatu mfululizo katika Jimbo la Ohio umempa jeuri SenetaSherrod Brown, ambaye amesema anahusishwa na mpango wa kuitaka Ikulu. Hukuakiwa mkosoaji mkubwa wa Rais Trump, anachojivunia mwanasiasa huyo ni ushawishiwake kwa wafanyakazi na umaarufu mkubwa wa mkewe ambaye ni mwandishi wa habari. Julian Castro Kama kuna mwanasiasa asiyeficha kwamba anataka kwenda Ikulu mwaka 2020,basi ni Castro. Akihojiwa na televisheni ya MSNBC, alisema: Kuna uwezekanomkubwa wa kugombea urais. Meya huyo wa zamani wa Texas alisema ataweka wazi rasmi ndoto yake hiyomwishoni mwa mwaka jana, lakini hadi 2019 inaingia hakuwa amefanya hivyo. Elizabeth Warren Seneta huyo wa Massachusetts amekuwa mkosoaji mzuri wa uongozi wa RaisTrump, ukiwamo utemi wake dhidi ya wahamiaji na waumini wa Dini ya Kiislamu. Mwanamama huyo ni mmoja kati ya wasomi wenye heshima kubwa Marekani,akiwa na historia ya kufundisha masomo ya sheria katika Chuo Kikuu cha Texas,Chuo Kikuu cha Pennsylvania na Harvard. Kamala Harris Anaushikiliwa wadhifa wa useneta katika Jimbo la California na pia nimwendesha mashitaka. Ni Mmarekani wa kwanza mwenye asili ya India kukalia kitihicho katika historia ya Marekani. Tayari mwanamke huyo ametajwa kuanza kukutana na wahisani mbalimbalikuangalia ni kwa namna gani wanaweza kumwezesha kuingia Ikulu mwaka 2020. Endapo atampiku Trump, basi Harris atakuwa mwanamke mweusi wa kwanzakuwa Rais wa taifa hilo lenye nguvu duniani. Wengi wanaitaja hiyo inawezakumwongezea mvuto kwenye vyombo vya habari. Cory Booker Miezi michache iliyopita, alikaririwa katika mahojiano yake nawaandishi wa habari akisema hakuna kitakachoweza kumzuia kugomea urais mwaka 2020. Katika kile kinachoakisi tamaa yake ya kwenda Ikulu, Seneta huyo wa NewJerseys amekuwa akizunguka katika majimbo mbalimbali, ikielezwa kuwa ni mbinuya kuanza kutafuta sapoti. Eric Swalwell Licha ya wote waliotajwa kuwa na ushawishi, mwakilishi huyo wa Californiaanaweza kuwa zaidi yao. Inaaminika kuwa kuna asilimia kubwa ya Democrats kumpakijiti. Ni kweli ana umri mdogo, miaka 37, lakini ni maarufu mno kwa nguvu yaushawishi aliyonayo. Kuna taarifa kwamba miezi michache ijayo atatangaza nia. Bernie Sanders Kwa wanaofuatilia siasa za Marekani, watakumbuka kuwa Seneta huyo waVermont alikuwa kwenye kinyanganyiro cha Uchaguzi Mkuu wa mwaka 2016, lakini alizidiwakete na Hillary Clinton, ingawa wengi waliona ni yeye ndiye angewezakumgaragaza Trump. Akiwa na umri wa miaka 77 kwa sasa, amesema yuko vizuri na ametambakuwa yeye ndiye anayeweza kumlaza mapema Rais Trump katika Uchaguzi Mkuu wamwakani. Beto ORourke Jina lake katika ulingo wa siasa lilipaa kwa kasi mwaka 2016 alipoteuliwakugombea ubunge wa Texas dhidi ya Ted Cruz wa Republican. ORourke hakushinda, lakini wengi walivutiwa na hotuba zake na tanguhapo akawa mmoja kati ya marafiki wakubwa wa Rais Obama. Ameahidi kutangaza niamiezi michache ijayo. Joe Biden Kwa awamu mbili mfululizo, alikuwa makamu wa rais wa Obama, lakini hiyohaitoshi kumnyima hamu ya kwenda kuwa na sauti ya mwisho pale Ikulu. Inaelezwa kuwa si tu wenzake ndani ya Democratic, pia ana mshabiki wakekule Republican. Akiwa na umri wa miaka 76, minne zaidi ya aliyonayo Trump, Bidenamesema ni mkubwa kuliko kiongozi huyo, hivyo anaweza kuiongoza vizuri Marekanikuanzia mwaka 2020. Nafikiri mimi ndiye mtu mwenye vigezo zaidi kuwa Rais wa nchi hii,alisema na kusisitiza kuwa ana uzoefu mkubwa na kazi za Ikulu.  <topic>: kimataifa 